b'\n_START_ARTICLE_\n\xc5\xa0iauli\xc5\xb3 Salduv\xc4\x97s progimnazija\n_START_SECTION_\nIstorija\n_START_PARAGRAPH_\nBuvusi \xc5\xa0iauli\xc5\xb3 miesto 8-oji vidurin\xc4\x97 mokykla i\xc5\xa1augo i\xc5\xa1 \xc5\xa0iauli\xc5\xb3 miesto 2-osios septynmet\xc4\x97s mokyklos (dabar Centro policijos nuovados pastatas). I\xc5\xa1kilmingas mokyklos atidarymas \xc4\xafvyko 1958\xc2\xa0m. lapkri\xc4\x8dio 1 d. Pirmuoju direktoriumi buvo paskirtas Stasys Luk\xc5\xa1as. Mokykla buvo pirmas didelis pastatas \xc5\xa0im\xc5\xa1\xc4\x97s rajone. Tik v\xc4\x97liau \xc4\x8dia lyg grybai po lietaus prad\xc4\x97jo dygti nauji privat\xc5\xabs namai._NEWLINE_1959\xe2\x80\x931966\xc2\xa0m. mokyklai vadovavo Algirdas Tara\xc5\xa1kevi\xc4\x8dius. Mokykl\xc4\x85 garsino turistai, sportininkai, dramos b\xc5\xabrelio nariai, estradinis ansamblis. Mokyklos rajonas spar\xc4\x8diai augo, did\xc4\x97jo mokini\xc5\xb3 skai\xc4\x8dius, teko dirbti dviem ir net trimis pamainomis. Be to, mokykloje mok\xc4\x97si ir kaimyninio internato mokiniai._NEWLINE_1995\xc2\xa0m. rugs\xc4\x97jo 1 d. \xc5\xa0iauli\xc5\xb3 8-oji vidurin\xc4\x97 mokykla pavadinta Salduv\xc4\x97s vidurine mokykla._NEWLINE_2001\xc2\xa0m. rugs\xc4\x97jo 1 d. \xc5\xa0iauli\xc5\xb3 Salduv\xc4\x97s mokykla tapo pagrindine._NEWLINE_2011\xc2\xa0m.  rugs\xc4\x97jo 1 d.\xc5\xa0iauli\xc5\xb3 Salduv\xc4\x97s pagrindin\xc4\x97 mokykla tapo progimnazija._NEWLINE_2012 m.  rugs\xc4\x97jo 1 d.prie \xc5\xa0iauli\xc5\xb3 Salduv\xc4\x97s progimnazijos prijungta \xc5\xa0iauli\xc5\xb3 Dubijos pagrindin\xc4\x97 mokykla.'